...पैदल आस्यां सांवरिया तेरी खाटू नगरी हर कदम पर सांवरे का साथ चाहिए
चासस्थित लक्ष्मीनारायण मंदिर में श्री श्याम सेवा संस्थान और श्रीराणी सती भक्त मंडल के संयुक्त तत्वावधान में श्री श्याम फागुन महोत्सव शुरू हुआ। इस मौके पर गणेश पूजन के साथ श्री लक्ष्मी नारायण मंदिर में निशान का संकल्प किया गया, उसके बाद मारवाड़ी पंचायत भवन से लगभग 301 श्रद्धालु निशान यात्रा में शामिल हुए। इसमें भगवान की झांकी भी प्रस्तुत की गई। झांकी के पीछे श्रद्धालु भजन गाते चल रहे थे। श्रद्धालुओं के पीछे खाटू वाले श्री श्याम का रथ चल रहा था। निशान यात्रा मे कुल्टी से आई हुई कलाकार ज्योति सिंह की ओर से प्रस्तुत किए गए भजन, डोरी खेंच के राखो जो यो है बाबा के निशान, पैदल आस्यां सांवरिया तेरी खाटू नगरी, हर कदम पर सांवरे का साथ चाहिए, जैसे भजनों पर निशान यात्रा में शामिल भक्त झूम रहे थे।
निशान यात्रा लेकर जाते श्रद्धालु।
नृत्य करती वृद्ध महिलाएं।
बच्चों ने भगवान श्री राम के सपरिवार की झांकी प्रस्तुत की। इसे देखने के लिए सड़क के किनारे दोनों ओर श्रद्धालुओं की भीड़ उमड़ी हुई थी। इस दौरान निशान यात्रा में शामिल भक्तों के लिए जगह जगह विभिन्न दुकान और संस्था वाले शर्बत और गुड़, चने की भी व्यवस्था किए हुए थे। इस महोत्सव को सफल बनाने में मारवाड़ी पंचायत, मारवाड़ी महिला समिति, अखिल भारतीय मारवाड़ी सम्मेलन, श्री श्याम सेवा संस्थान, श्री राणी सती भक्त मंडल, मारवाड़ी युवा मंच, महेश्वरी समाज, श्री कृपा आदि संस्थाओं के लोगों ने अपना योगदान दिया।
hin_Deva hin_Deva hin_Deva hin_Deva hin_Deva